CELEX: 62008CN0497
Language: sk
Date: 2008-11-17 00:00:00
Title: vec C-497/08: Návrh na začatie prejudiciálneho konania, ktorý podal Amtsgericht Charlottenburg (Nemecko) 17. novembra 2008 — Amiraike Berlin GmbH/Aero Campus Cottbus Ltd.

16.5.2009   
            
            
               SK
            
            
               Úradný vestník Európskej únie
            
            
               C 113/19
            
         Návrh na začatie prejudiciálneho konania, ktorý podal Amtsgericht Charlottenburg (Nemecko) 17. novembra 2008 — Amiraike Berlin GmbH/Aero Campus Cottbus Ltd.
   (vec C-497/08)
   2009/C 113/38
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Charlottenburg
   
      Účastníci konania pred vnútroštátnym súdom
   
   
      Žalobkyňa: Amiraike Berlin GmbH
   
      Ďalší účastník konania: Aero Campus Cottbus Ltd.
   
      Prejudiciálna otázka
   
   Majú sa ustanovenia primárneho práva Spoločenstva, najmä články 10 ES, 43 ES a 48 ES, ako aj zásada vzájomného uznávania platných právnych poriadkov medzi členskými štátmi Spoločenstva vykladať v tom zmysle, že určitý členský štát (prvý členský štát) ratifikáciou primárneho práva Spoločenstva vyjadril v zásade súhlas s účinkom opatrenia vyvlastnenia, uloženého právnym poriadkom druhého členského štátu na svojom území v každom prípade vtedy, ak sa súkromnoprávna spoločnosť dotknutá týmto opatrením v rámci vykonávania slobody usadiť sa priznanej právom Spoločenstva vopred vedome podriadila právu obchodných spoločností druhého členského štátu, ktoré vyvlastnenie uložilo, avšak svoju hospodársku činnosť vykonáva v prvom členskom štáte, v ktorom má obchodný majetok dotknutý uvedeným opatrením?